overenie interakcií
Dobrýdeň, môžem uzivat flexiparine a aflamil?
Dobrý deň,
ďakujeme za Vašu otázku.
Medzi liekmi Fraxiparine a Aflamil bola pozorovaná klinicky závažná interakcia, ktorej výsledkom môže byť vznik erózii a vredov v GIT s následným rizikom krvácania.
Rovnako bola pozorovaná klinicky stredne závažná interakcia, kde pri súčasnom podávaní hrozí riziko hyperkaliémie , v dôsledku zvýšeného zadržiavania draslíka v organizme.
Táto kombinácia liečiv je na zváženie predpisujúcim lekárom. Pri súčasnej kombinácii liečiv sa odporúča kontrola zrážanlivosti krvi (monitorovanie INR) a monitoring hladiny draslíka v krvi.
V prípade ak lekár predpisujúci liek Fraxiparine bol oboznámený o užívaní všetkých liekov, je si možnéhu vzniku interakcie vedomý, treba sa riadiť jeho pokynmi. V opačnom prípade je potrebné ho opätovne kontaktovať, on rozhodne o ďalšom postupe.
Prajem pekný zvyšok dňa.
S pozdravom
PharmDr. Patrícia Čečková